Diari Oficial de la Generalitat Valenciana


Sumari del DOGV 6634, del 20-10-2011 (2011/10586)

Notificació de la sentència dictada en el judici de divorci contenciós número 25/2011.
--------------------------------------------------------------------------------------

### Dades del document

Número de DOGV
:   6634

Data del DOGV
:   20-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/10915


Organisme emissor
:   Jutjat de Violencia Sobre la Dona Número 1 de Gandia

Tipus de document
:   Edicte

Notificació de la sentència dictada en el judici de divorci contenciós número 25/2011. [2011/10821]  
Divorci contenciós 000025/2011-S   
De: Jamila Hanni.  
Procuradora: Yolanda Benimeli Soria.  
Contra: Kamal Hajji.  
Procurador/a: -  
En aquest procediment de divorci contenciós seguit a instàncies de Jamila Hanni contra Kamal Hajji s'ha dictat la sentència, que, literalment, és com segueix:  
«Divorci contenciós número 025-2011  
Sentència número 27/2011  
Gandia, 22 de setembre de 2011   
Antonio Rafael Hernández Olivencia, magistrat jutge titular del Jutjat de Violència Sobre la Dona número 1 de Gandia, he vist aquestes actuacions de judici verbal número 025-2011 entre les parts següents: d'una banda, com a demandant Jamila Hanni, representada per la procuradora Yolanda Benimeli i assistida pel lletrat/ada senyor/a Matoses Valls, i d'una altra, com a demandat Kamal Hajji, en rebel·lia; les actuacions són sobre divorci contenciós i amb la intervenció del Ministeri Fiscal.  
Antecedents de fet  
Primer. La representació indicada adés va presentar una demanda contra el demandat esmentat, en què després d'exposar els fets i fonaments jurídics que estimava pertinents i que ací es donen per reproduïts, va sol·licitar que es dictara una sentència on es disposara la dissolució per divorci del matrimoni format pels litigants, i on s'adoptaren les mesures que sol·licitava, amb la imposició de costes a la part demandada.   
Segon. Per torn de repartiment va correspondre a aquest Jutjat la demanda anterior, que va ser admesa a tràmit, i després d'haver-se citat a termini el demandat i el Ministeri Fiscal (el primer d'ells mitjançant edictes, pel fet de no haver sigut trobat) i haver sigut declarat en rebel·lia el demandat, es va tindre per contestada la demanda i es van convocar les parts a judici verbal i la part actora es va ratificar en el seu escrit de demanda. El Ministeri Públic va sol·licitar que es dictara una sentència en els termes inclosos en la demanda i van quedar les actuacions vistes per a sentència. La mare va expressar que no sol·licitava l'atribució de l'ús de l'habitatge pel fet que es disposava a canviar de residència.   
Tercer. Fets provats: Jamila Hanni i Kamal Hajji van contraure matrimoni a Marroc, mitjançant el Tribunal de Primera Instància de Fkih Ben Salah, Secció Notarial de Suq As-Sabt, el dia 25 d'agost de 1995. D'aquest van nàixer i viuen tres fills, anomenats Y. A. i W. H. nascuts a Gavardo (Itàlia) els dies 24 de desembre de 1997, 20 de setembre del 1999 i 1 de juliol de 2001, respectivament.   
Quart. En la tramitació d'aquest procediment s'han observat i complit les prescripcions legals.   
Fonaments de dret   
Primer. Una vegada sol·licitada la dissolució del matrimoni mitjançant l'exercici de l'acció de divorci, l'article 85 del Codi Civil disposa que "El matrimoni es dissol, siga quina siga la forma i el temps de la seua celebració, per la mort o la declaració de mort d'un dels cònjuges i pel divorci", i consta que el matrimoni es va celebrar fa més de tres mesos, i per tant, no s'adverteix cap objecció legal en el divorci pretés.   
  
Segon. En les sentències de separació o de divorci, o en la fase d'execució d'aquestes, el jutge, si no hi ha un acord dels cònjuges, o en cas que aquest no siga aprovat, determinarà, de conformitat amb el que estableixen els articles 92 i següents del Codi Civil, les mesures que hagen de substituir les adoptades amb anterioritat quant als fills, l'habitatge familiar, les càrregues del matrimoni, liquidació del règim econòmic i las cauteles o garanties respectives (article 91).   
Tercer. No s'observa cap impediment per a aprovar les mesures sol·licitades per la part actora, que són les següents:  
a) La guarda i custòdia dels fills menors del matrimoni, Y. A. i W. H., serà per a Jamila Hanni, si bé la pàtria potestat serà compartida per ambdós progenitors.  
Com a règim de visites dels xiquets a favor de Kamal Hajji, aquest tindrà un dret de visita consistent en dues hores setmanals els dissabtes d'11.00 a 13.00 hores, amb la recollida i lliurament per una persona de confiança recíproca al domicili dels menors.  
b) Com a contribució als aliments dels seus fills, Kamal Hajji haurà de lliurar a Jamila Hanni de manera mensual i de bestreta, entre els dies 1 i 5, i mitjançant l'ingrés en el compte que es designe, la quantitat de 100 euros per cada un, 300 euros en total, que s'actualitzarà anualment de conformitat amb l'IPC que publique l'Institut Nacional d'Estadística o organisme, que si pertoca, el substituïsca.  
Totes les despeses extraordinàries que es deriven de l'atenció deguda als menors en tots els aspectes de la seua vida, com ara ortodòncia, ulleres, despeses mèdiques i farmacèutiques no cobertes per la Seguretat Social, hauran de ser sufragades per ambdós cònjuges a mitges i a parts iguals.  
No es disposa res sobre el domicili conjugal pel fet de no haver-ho sol·licitat la demandant, ja que es disposa a canviar de domicili.  
No s'aprova la pensió per fill sol·licitada de 150 euros, ja que no hi ha constància de les rendes ni de la situació econòmica de l'alimentant, i la seua prova és càrrega processal de la part; s'assenyala com a pensió la que es va convindre en la tramitació d'ordre de protecció, de 100 euros per fill.   
No s'aprova la designació de despeses extraordinàries que la part demandant pretén, sinó que s'emeten en el concepte de despeses extraordinàries que legalment i jurisprudencialment hi ha establides.   
Quart. No s'aprecien motius que determinen una condemna especial en les costes processals, atesa l'especialitat dels procediments de família.   
Vistos els preceptes esmentats i tots altres que hi són aplicables,   
Dispositiva   
Estime en part la demanda i declare:   
La dissolució per divorci del matrimoni contret a Marroc, a través del Tribunal de Primera Instància de Fkih Ben Salah, Secció Notarial de Suq As-Sabt, el dia 25 d'agost de 1995 entre les parts, Jamila Hanni i Kamal Hajji, amb els efectes legals inherents a aquesta declaració, i decretant les mesures disposades en el fonament jurídic tercer. Sense costes.   
Queden revocats els consentiments i poders que els cònjuges s'hagueren atorgat entre si, i cessa, llevat que hi haja un pacte en sentit contrari, la possibilitat de vincular béns privatius de l'altre cònjuge en l'exercici de la potestat domèstica.   
Una vegada siga ferma aquesta sentència, remeteu testimoniança d'aquesta al registre civil corresponent al lloc de celebració del matrimoni perquè es realitze l'oportuna anotació marginal.   
Aquesta és la meua sentència, contra la qual es pot interposar un recurs d'apel·lació dins del termini dels cinc dies des que es notifique, presentant l'escrit de preparació del recurs davant d'aquest Jutjat, de conformitat amb el que disposa l'article 455 i següents de la Llei d'Enjudiciament Civil, que pronuncie, mane i firme.  
Publicació. La sentència anterior ha sigut llegida i publicada pel jutge que la va dictar mentre celebrava audiència pública. En done fe».  
I atés que el demandat esmentat, Kamal Hajji, en parador desconegut, s'expedeix aquest edicte a fi que valga de notificació de forma deguda.  
  
Gandia, 26 de setembre de 2011.- La secretària judicial: M.ª Carmen Pellicer Verdú.